《应天长慢》
清代·江瑛

梅花初放，一点暗红，东风吹遍幽树。瘦影嫣香无数。

飘零向何处。年华换，芳信误。又惹起、别离心绪。翠帘卷，深院黄昏，独自延伫。

眼底甚光阴，小阁疏灯，懒写旧词句。犹记兰闺分咏，迢迢听春雨。

今宵里，魂梦阻。漫闭了、绿窗细数。画桥远，哪里人家，笛韵凄楚。

作者简介：江瑛，字蕊珊，甘泉人，解元江璧妹，汪阶符室。